ועדת הפנים והגנת הסביבה, כנסת 19, פרוטוקול מספר 47, 2013-06-12 09:00

<דוד קורן: בוקר טוב.

<דוד קורן: ראשית, אנחנו בשידור אז מי שלא רוצה לומר משהו שהוא לא רוצה שידעו, חובת האזהרה.

<דוד קורן: אני אמלא את מקומה של יושבת ראש הוועדה, חברת הכנסת מירי רגב.

<דוד קורן: אנחנו פה בדיון בנושא שהועבר לוועדה בעקבות הצעה לסדר היום שהעלה חבר הכנסת מיכאלי.

<דוד קורן: הוא נמצא אתנו כאן ותכף ניתן לו להציג את הנושא.

<דוד קורן: הנושא הוא: הזנחה, וונדליזם, זוהמה ובניה של מסגד בלתי חוקי באזור הר הזיתים.

<דוד קורן: נמצאים אתנו פה הנציגים.

<דוד קורן: את הנציגים של המשרד לביטחון פנים אני רואה.

<דוד קורן: ממשרד הבינוי והשיכון, משרד החוץ, למרות שאתם בשביתה?

<דוד קורן: אנחנו מאד מעריכים את זה.

<פרידה יובל: קיבלנו אישור.

<דוד צור מ"מ: משרד המשפטים, עדין לא הגיע.

<דוד צור מ"מ: עיריית ירושלים, תיירות.

<דוד צור מ"מ: אחרי כן נשמע את המוזמנים האחרים.

<דוד צור מ"מ: חבר הכנסת מיכאלי, בבקשה תפתח ותציג את זה, כפי שהצגת את זה יפה במליאה.

אברהם מיכאלי: תודה אדוני היושב ראש.

אברהם מיכאלי: אכן, אנחנו מעלים סוגיה שלצערנו, זאת לא הפעם הראשונה.

אברהם מיכאלי: אנחנו כבר דנים בסוגיית הר הזיתים כמה שנים, לפחות אני כאן בשתי קדנציות קודמות והסוגיה הזאת עלתה.

אברהם מיכאלי: ועדת הפנים, יאמר לזכותה, התייחסה לזה בכובד ראש.

אברהם מיכאלי: קיימנו כמה סיורים בשטח אבל לצערי, חייבים לומר שיש שם שיפורים, יש שם מאמצים.

אברהם מיכאלי: את כל הגורמים אני יכול לציין לשבח שעשו מאמצים אבל התוצאה כרגע לא טובה.

אברהם מיכאלי: אני ציינתי במליאה שהר הזיתים הוא אחד המקומות הקדושים לעם ישראל לא רק במובן שזה בית עלמין.

אברהם מיכאלי: זה בית עלמין מיוחד.

אברהם מיכאלי: יהודי העולם וארץ ישראל התייחסו להר הזיתים כמקום מיוחד במינו בגלל המסורת ובגלל הדברים המיוחדים שיוחסו לקבורה במקום הזה.

אברהם מיכאלי: עובדתית, היום, גם בארץ וגם ביהדות העולם המקום הזה נחשב כמקום שלא עלינו, מי שנפטר, רוצה להיקבר שם.

אברהם מיכאלי: העובדות היום שאנשים קונים שם חלקה, חלק גדול מאד בחיים וחלק אחרי פטירה חוזרים לשם והמשפחות היום חוששות להגיע לקבר של היקיר שלהם.

אברהם מיכאלי: עובדות שמובאות היום אלינו ולגורמים שונים שמלווים את המשפחות האלה, של הנפטרים שקבורים שם, מעידות על כך שפשוט מאד באו להר והותקפו פיזית.

אברהם מיכאלי: עם כל זה שיש שם היום מערכת אבטחה שהיא יחסית חדשה, ותחנת משטרה חדשה שהוקמה לא מזמן, עדין אנשים היום מותקפים שם פיזית, זורקים עליהם אבנים.

אברהם מיכאלי: זה בקטע של ביקור בשטח.

אברהם מיכאלי: יש יהודים מחוץ לארץ, אדוני היושב ראש, שלא מבינים ולא מאמינים שהם הביאו את יקירם לקבורה שם וכשהם מגיעים לבקר במיוחד, מגיעים לאזכרה, הם לא יכולים להגיע לשם במובן של להביא את עצמם או את בני המשפחה שלהם, לפעמים מבוגרים ולפעמים צעירים, כדי לבקר בהר בצורה שקטה.

אברהם מיכאלי: לגבי ונדליזם על המצבות: יש שם בעיה חוזרת ונשנית של פורעים שמסתובבים שם והורסים את המצבות.

אברהם מיכאלי: הרי לפגוע במצבה, כולנו יודעים, באף דת היא לא מקובלת אבל מה לעשות, יש שם פורעים שעושים את זה בכוונה בשביל להרגיז את מי שקשור למצבות האלה שם.

אברהם מיכאלי: פעם אחרי פעם אנחנו נמצאים שם במצב של ונדליזם והמצבות הרוסות.

אברהם מיכאלי: יש שם גם חלקה אחת, שאני חייב לציין אותה כי אני ביקרתי שם לאחרונה מספר פעמים.

אברהם מיכאלי: יש שם חלקה שנקראת: חלקת הרוגי מלכות.

אברהם מיכאלי: קבור שם ראש הממשלה בגין זכרונו לברכה.

אברהם מיכאלי: נמצאים פשוט שם חלקה אחת ליד ומדי פעם, כשאני בא לבקר שם כדי להיות נוכח באירועים כאלה ואחרים, זה חוזר וחוזר שמשפצים ומתקנים ואחרי שנה רואים שוב שהמצבות הרוסות.

אברהם מיכאלי: אני כרגע מציג את הבעיה הזאת כי מישהו יכול להגיד: כבר דנו בזה ושיפרנו את זה.

אברהם מיכאלי: אני לא מאמין ואתה, מהעבר שלך יודע, שממקדים מטרה כדי לטפל בה, אין דבר כזה שאי אפשר לפתור אותה.

אברהם מיכאלי: לא מדובר פה במשהו בשטחים.

אברהם מיכאלי: לא מדובר פה על זה שאני צריך להוציא יחידות מיוחדות כדי להגן על האתר הזה.

אברהם מיכאלי: מדובר בתופעה - -

<דוד קורן: גם בשטחים צריך להגן על האתרים, על אחת כמה וכמה פה.

אברהם מיכאלי: יש כאלה שיש להם תירוץ: בשטחים לא נשקיע, לא יודע.

אברהם מיכאלי: אני כרגע מדבר על לב ירושלים.

אברהם מיכאלי: העליתי את הסוגיה הזאת ביום ירושלים, זה היה משהו קצת אירוני.

אברהם מיכאלי: אמנם חוגגים את שחרור ירושלים, את עצמאות ירושלים ובתוך ירושלים, 100 מטר מהכותל המערבי אנחנו לא יכולים לשלוט בסדר בבית עלמין יהודי עתיק עם היסטוריה ואמרתי את כל המסורת.

אברהם מיכאלי: לכן, אדוני היושב ראש, אנחנו, כוועדה, תפקידנו שוב להידרש לסוגיה הזאת, שוב לחזור לבחינה של כל הדברים מחדש.

אברהם מיכאלי: אנשים שמבקרים בהר יכולים בהחלט לסמוך על כך שאנחנו לא נרפה מהענין הזה ולא נזניח את הענין הזה ונטפל בו בצורה כזאת שכולם יהיו בריאים, עד 120, אבל כשבאים לבקר את אותם יקירים ובאמת, קבורים שם גדולי האומה של כל העדות.

אברהם מיכאלי: האשכנזים, האדמו"רים הגדולים וראשי מדינה או ראשי עם.

אברהם מיכאלי: לכן, אני מודה על כך שנעניתם לדיון הזה בצורה זריזה יחסית כיוון שזה נקבע במליאה ואחרי שנפתח פה את הדיון, כמובן נתייחס לזה אחר כך בהמשך.

אברהם מיכאלי: תודה.

<דוד קורן: אני אבקש ממשרד השיכון, שהוא בעצם אחראי על האבטחה, אני חייב לומר שהנושא הזה לא חדש לגמרי, אני זוכר אותו עוד מהתקופה שהייתי ראש המטה במשרד לביטחון פנים והדבר הזה היה בא חדשות לבקרים לפתחנו.

<דוד קורן: צריך להסתכל על זה גם בהיבט של הפגיעה הרגשית הדתית והסימבולית.

<דוד קורן: ויש בזה גם משום רפיון של הריבונות שלנו בירושלים, שיש בזה גם סמליות כזאת שצריך לתת עליה את הדעת.

<דוד קורן: נשמע תכף את המשרד לביטחון פנים ואת משרד התיירות אבל הייתי מבקש ממשרד השיכון קודם, תן לנו סקירה על מה שנעשה שם ומה התכניות לגבי ההמשך.

<מיכה מרש: אני מנהל פרויקט האבטחה במזרח ירושלים מטעם משרד הבינוי והשיכון.

<מיכה מרש: בשנת 2004, כשמשרד הדתות החליף את שמו, קיבלנו אחריות על האבטחה בהר הזיתים עם ניידת עם שני מאבטחים שסורקת את ההר.

<מיכה מרש: הצלחנו להגיע לאיזו שהיא רמה של ונדליזם.

<מיכה מרש: אנחנו לא יכולים לקבל שום ונדליזם אבל הגענו לרמה של ונדליזם שאנחנו יכולים להשתלט עליה באיזו שהיא צורה.

<מיכה מרש: בשנת 2012, אחרי הפרויקט הגדול שמשרד ראש הממשלה עשה בהר הזיתים, הם השקיעו שם קרוב ל-20 מיליון שקל בנושא של המצלמות ובנושא של מוקד חדש שממוקם בהר הזיתים, הכנסנו עוד שתי ניידות להר הזיתים, שזה שילש לנו את מוטת השליטה שלנו, וגם מוקד שרואה כמעט את כל הקברים בזמן אמת.

<מיכה מרש: יש לו תכנית סריקה של כל הקברים.

<מיכה מרש: נכון להיום, יש מוקד שעובד 24 שעות עם מספר טלפון שמפורסם באינטרנט וכל תושב במדינת ישראל שרוצה להזמין ליווי מקבל ליווי דרך שלוש הניידות שנמצאות.

<דוד קורן: בשעות הפתיחה של האתר?

<מיכה מרש: בכל שעות היממה כולל בלילה, כולל שישי, כולל שבת.

<מיכה מרש: 24/7 מקבלים ליוויים.

<מיכה מרש: אני אתן המספר אם אין אותו אבל אני מאמין שהוא מפורסם בכל מקום.

<מיכה מרש: נכון להיום, אנחנו עומדים על בין 50,60 ליווים ביממה על כל הר הזיתים.

<מיכה מרש: אנחנו לא יכולים לאבטח מישהו שלא מגיע ללא ליווי, השטח הוא ענק, השטח הוא גדול.

<מיכה מרש: זאת חלקת התימנים והאפגנים והחלקה לכיוון ראס אל עמוד, חלקת צור.

<מיכה מרש: זה לא מתחם קטן.

<מיכה מרש: אנחנו נותנים היום אבטחה לכל מי שדורש, לכל מי שמתקשר לאותו מוקד ומזמין ליווי.

<דוד קורן: איפה מפורסם המספר של המוקד?

<מיכה מרש: מפורסם באתרי האינטרנט.

<מיכה מרש: משרד השיכון פרסם אותו באתרי האינטרנט - -

אברהם מיכאלי: אתה בעצמך מבין ש-50 פניות זה לא סביר.

אברהם מיכאלי: מספר הביקורים שם הוא הרי - -

<מיכה מרש: זה מה שפונים אלינו.

אברהם מיכאלי: המספר הזה מראה על נתק בין המספר הזה לציבור.

<מיכה מרש: אני כבר כמה פעמים הייתי בדיונים בכנסת ובכל פעם אני נותן את מספר הטלפון.

אברהם מיכאלי: כנסת זה לא לוח מודעות.

<מיכה מרש: זה ברור לי.

<מיכה מרש: אני נותן את זה במקומות מסוימים אבל אני לוקח את - -

<דוד קורן: מיכה, למרות שאנחנו מאד מתרשמים מאחוזי הרייטינג של רצוץ 99 לאחרונה, אנחנו לא יכולים להבטיח שזה מביא לידיעת - -

<קריאות: - - -

<דוד קורן: אני מצע שגם משרד הדתות יעשה את זה.

<מיכה מרש: גם דרכם עשינו את זה וגם דרך עמותת "אלעד" בעיר דוד נתנו את מספר הטלפון, יש להם את האתרים שלהם.

<מיכה מרש: בכל אתר שהוא נתנו את מספר הטלפון.

<מיכה מרש: דבר נוסף שצריך לקחת בחשבון לגבי הוונדליזם: נכון להיום, ויעיד על זה מפקד תחנת "שלם" פה, נכון להיום, 2013, אנחנו מדברים על שני אירועים של ונדליזם בקברים של הר הזיתים - -

<דוד קורן: כמה?

<מיכה מרש: שניים.

<דוד קורן: מה האינטראקציה שלכם עם משטרת מחוז ירושלים?

<מיכה מרש: האינטראקציה היא מלאה.

<מיכה מרש: אנחנו עובדים בשיתוף פעולה מלא.

<מיכה מרש: אנחנו יושבים בישיבות שלהם, יושבים בהכל.

<דוד קורן: המוקד רואה, הוא מחובר למוקד 2000 של - -

<מיכה מרש: לא.

<מיכה מרש: יש את המוקד של "יד אבשלום", שהוא מחובר - -

<דוד קורן: הצטרף אלינו חבר הכנסת לשעבר רן כהן.

<דוד קורן: אני שמח מאד לראות אותך.

רן כהן: אנחנו פה עם צוערים של שירות המדינה.

<דוד קורן: שלום, שלום.

<מיכה מרש: אנחנו עובדים בשיתוף פעולה.

<מיכה מרש: יש לנו תחנת משטרה חדשה, נקודת משטרה בהר הזיתים.

<מיכה מרש: אנחנו עובדים אתה בשיתוף מלא.

<מיכה מרש: לפעמים מאשימים אותנו שאנחנו כמעט שוטרים אבל כל הנושא של תלונות ושל הגשות תלונה של אזרחים והכל, מלווים אותם לתחנה.

<מיכה מרש: הם מגישים שם תלונות.

אברהם מיכאלי: לגבי הוונדליזם, רק שני מקרים נרשמו?

אברהם מיכאלי: מצבות שבורות זה לא ונדליזם?

אברהם מיכאלי: אנחנו מדברים פה על מאות פניות שלנו יש פה?

<מיכה מרש: אז תכף אסביר לך איך אנחנו עובדים.

<דוד קורן: יש שם גניבה של ברזל?

<מיכה מרש: אין ברזל שם, לא שמים שם ברזל.

<מיכה מרש: היתה תקופה שהיתה גניבה של מצבות, וראינו אותן על הקירות של התושבים הערבים, הם שמו אותן בתוך בטון אבל אני אספר קצת איך אגף הביטחון עובד בנושא של האבטחה בהר הזיתים: ב-2004 קיבלנו אחריות על הר הזיתים.

<מיכה מרש: בדקנו וצילמנו את כל הקברים בהר הזיתים.

<מיכה מרש: 65,700 במספר.

<מיכה מרש: יש לי היום במשרד, אצלי, יש לי את זה על המחשב, מצולמים כל הקברים שיש בהם ונדליזם.

<מיכה מרש: יש פה דוגמאות של כל מיני קברים שנשברו עוד מ-67 וקברים שנפגעו בכל מיני תאריכים וגם קברים חדשים.

<מיכה מרש: הנוהל הוא כזה: שלושת הניידות שעובדות 24 שעות ביממה מתודרכות לעשות סריקה ב-24 שעות.

<מיכה מרש: אני, בתוך 24 שעות, סורק פיזית את כל הקברים בהר הזיתים.

<מיכה מרש: אותו מאבטח שנמצא, יש לו בתוך הרכב ספריי צבע קטן - -

<דוד קורן: כמה מאבטחים יש במשמרת?

<מיכה מרש: שניים.

<מיכה מרש: יש שישה בסך הכל.

<מיכה מרש: לכל מאבטח בניידת יש ספריי וברגע שהוא מזהה משהו, הוא מחפש מסביב לקבר אם אין את הסימן שאנחנו יודעים שזה משהו חדש.

<מיכה מרש: דבר שני, המאבטח שבא אחריו יודע שכבר יודעים על זה ודבר שלישי זה תלונה במשטרה.

<מיכה מרש: אנחנו מגיעים למשטרה, מגישים תלונה על ונדליזם או על כל דבר שהוא.

<מיכה מרש: גם על לכלוך וגם על זריקת אבנים, כל דבר שקורה בהר הזיתים - -

<דוד קורן: מיכה, אתה גם אחראי על המאבטחים בעיר העתיקה?

<מיכה מרש: כן.

<מיכה מרש: גם בעיר דוד.

<דוד קורן: אתה מווסת אם צריך או שזה לא קשור?

<מיכה מרש: לא, אחד הדברים שנתנו לנו את האחריות זה בגלל הפריסה שלי במזרח ירושלים, שאני יכול לתת גיבויים.

<מיכה מרש: למשל, בהר הזיתים, כשאנחנו מגיעים להילולות שיש לא מעט ואנחנו צריכים לתת שם תגבור, אני לוקח תגבור גם מעיר דוד וגם מאזור הרכס ואני נותן שם אבטחה.

<דוד קורן: מה התקציב השנתי שלך לאבטחה?

<מיכה מרש: נכון להיום אנחנו מדברים על כמעט 65 מיליון שקל בשנה בכל מזרח ירושלים.

<דוד קורן: הם עובדי משרד השיכון?

<מיכה מרש: לא, הם עובדי קבלן.

<דוד קורן: מה המיומנויות שלהם?

<מיכה מרש: כולם בוגרי יחידות קרביות, רובאי 07 ומעלה.

<מיכה מרש: כמובן שהאחמ"

<מיכה מרש: שים הם בוגרי קורס פיקודי או קורס קצינים או מש"קים.

<מיכה מרש: הם בוגרי צנחנים, גבעתי, גולני - -

<דוד קורן: חמושים מלא כמובן.

<מיכה מרש: חימוש מלא.

<מיכה מרש: אנחנו מדברים על נשקים - -

<דוד קורן: ארוכים או קצרים?

<מיכה מרש: לא, אין להם נשקים ארוכים כי משטרת ישראל לא אישרה ואני גם לא מאמין בנשק הארוך.

<דוד קורן: המצלמות רואות בלילה או שהן רואות מה שהתאורה מאפשרת?

<מיכה מרש: כן.

<מיכה מרש: יש לנו בתוך הר הזיתים 10 מצלמות תרמיות שרואות בלילה הכל.

<דוד קורן: המקום מואר?

<מיכה מרש: חלק, לא כולו.

<מיכה מרש: במקום שהוא לא מואר המצלמות התרמיות נותנות את המענה.

<מיכה מרש: בא נגיד כך: אני לא הולך לשווק פה את הפרויקט הזה אבל מאז המוקד הזה נכנס, לפני שנה וחודשיים, יש שם - -

<דוד קורן: הוא מקליט גם?

<דוד קורן: חודש, כמה?

<מיכה מרש: כן, אתם מוזמנים לראות.

<מיכה מרש: יש שם אירועים מסוימים, כשמגיע מישהו ומנסה לשבור קבר, מגיעים האנשים שלי ואז אנחנו מביאים את המשטרה כי לנו אין סמכויות של שוטר.

<מיכה מרש: אנחנו לא נכנסים לדבר הזה.

<דוד קורן: עוד משהו?

<איזי לרר: אפשר להוסיף משהו?

<איזי לרר: אני מנהל האגף במשרד השיכון.

<איזי לרר: היו הרבה דיונים על האבטחה בהר הזיתים.

<איזי לרר: הבעיה המרכזית היא שהגזרה מאד גדולה.

<איזי לרר: הר הזיתים, בניגוד לבתי עלמין אחרים, זה מקום שלא מגודר.

<איזי לרר: המצלמות יכולות לצפות, ויש הרבה מצלמות, אבל חלק נכבד מהייעוד שלהן זה בעיקר נושא התחקור.

<איזי לרר: היום כל אדם יכול להיכנס מכל נקודה שלא תהיה לתוך ההר ולא תמיד ניתן לאתר אותו.

<איזי לרר: כך שהסיבה, מתוך מה שהבנתי, זה שמירת הסטטוס-קוו בהר הזיתים, לא לעשות שום שינוי.

<איזי לרר: אני בטוח שאם - -

<דוד קורן: היית רוצה שיהיה גידור, איזי?

<איזי לרר: אם גדר דקורטיבית היתה מתחמת את כל הענין והניתוב של המבקרים היה דרך מעברים קבועים, הפתרון היה - -

<דוד קורן: אתה אומר שהגידור הוא לא שאלה של תקציב אלא שאלה של רצון לשמור על סטטוס-קוו?

<איזי לרר: משהו פוליטי-מדיני, וזה מה שהבנתי מהדיונים הקודמים דרך אגב.

אברהם מיכאלי: - - -

<מיכה מרש: זה ענין טכני וזה גם לא ענין תקציבי.

<מיכה מרש: יש בהר הזיתים בשנים עברו שכונות מגורים שהן בתוך הר הזיתים.

<מיכה מרש: כך שאם אתה סוגר את הר הזיתים בצורה של גדר, אני מעריך שזה ילך לבג"ץ כי אתה סוגר להם את דרכי הגישה אליהם הביתה.

אברהם מיכאלי: "קול דאלים גבר".

<איזי לרר: גם להכריז על המקום כגן לאומי הוא גם בעייתי.

<איזי לרר: היתה כוונה להגדיר את זה כגן לאומי - -

<דוד קורן: אני רק רוצה לסגור את המעגל הזה של האבטחה על ידי מפקד תחנת "שלם".

<דוד קורן: אמיר, תן לנו קצת בזווית של מה שאתם עושים בענין.

<דוד קורן: כמה אירועים אתם מכירים, האם נתפסו לאחרונה או בכלל, כמה אנשים הועמדו לדין על אירועים כאלה?

<אמיר ארזני: בסך הכל אנחנו מכירים בשנת 2011 16 אירועים, בשנת 2012 6 אירועים ובשנת 2013 2 אירועים.

<דוד קורן: כל האירועים הם אירועים שמשרד השיכון מעבירים אליכם?

<אמיר ארזני: או שהוא מעביר אלינו או שאזרחים התלוננו.

<אמיר ארזני: כל מי שמעביר אלינו, בסוף אנחנו מטפלים בזה כתלונה מסודרת.

<אמיר ארזני: בסך הכל הכללי, אני רוצה להגיד שמאז שהוקמה נקודת הר הזיתים אז - -

<דוד קורן: כמה אנשים יש לך בנקודה?

<אמיר ארזני: בנקודה הזאת עובדים 35 שוטרים בסך הכל.

<אמיר ארזני: היא מורכבת גם מניידות סיור - -

<דוד קורן: פועלת 24 שעות?

<אמיר ארזני: עובדת בשתי משמרות, כשהתחנה מגבה אותה במשמרת השלישית, וזה בגלל שרוב האירועים של הנקודה יותר במשמרות של בוקר וצהרים.

<אמיר ארזני: התחנה נותנת את הסיוע בשביל שתוכל להעצים את היכולות שלה במשמרת בוקר וצהרים ובלילה, אנחנו לוקחים אחריות על האזור.

<דוד קורן: הבנתי, היא מוציאה שתי ניידות סיור.

<דוד קורן: ניידת הסיור השלישית יוצאת מתחנת "שלם".

<אמיר ארזני: שתי ניידות סיור לבוקר ושתי ניידות סיור לצהרים וכשהניידות חופפות, זה אומר שבשעות העומס היא הרבה יותר חזקה וכך יכולה לתת שירות יותר טוב.

<אמיר ארזני: יש לנקודה הזאת כוח בילוש, כוח חקירות.

<אמיר ארזני: מבוצעות שם פעילויות יום יומיות גם בנושא יידוי אבנים.

<אמיר ארזני: רק אתמול נתפס בחור שיידה אבנים בפעילות בילוש.

<אמיר ארזני: כל הזמן מבוצעות שם פעילויות.

<דוד קורן: כמה כתבי אישום או אנשים שנתפסו יש?

<אמיר ארזני: אין לי נתון של כל כתבי האישום אבל אין יידוי אבן שנתפס ולא הולך לכתב אישום.

<דוד קורן: וונדליזם?

<אמיר ארזני: הכל תלוי ביכולת שלנו בהגעה לחשוד.

<דוד קורן: היו אירועים כאלה בשנתיים שלוש האחרונות?

<אמיר ארזני: בשנתיים האחרונות היו אירועים של כתבי אישום.

<אמיר ארזני: היה גם אירוע אחד של ניסיון של גניבת ברזל, שגם הוא - -

<דוד קורן: אתה יכול להגיד מאפיין של ונדליסט כזה?

<דוד קורן: זה ילדים, זה משפחות שכועסות שפלשו להן לשטח?

<אמיר ארזני: בעיקר ילדים משועממים או כמו שמיכה ציין, כאלה שרצו להשליך אבנים או דברים כאלה אבל בסך הכל הכללי, אין לנו אצבע מכוונת לשכונה מסוימת.

<אמיר ארזני: זה ונדליזם.

<דוד קורן: מה לגבי התנכלויות, כפי שאמר חבר הכנסת מיכאלי, למי שבאים?

<דוד קורן: שמרגישים לא בטוחים בגישה שלהם?

<אמיר ארזני: קודם כל, יש אירועים.

<אמיר ארזני: ודאי שיש אירועים.

<אמיר ארזני: כל אירוע של יידוי אבנים נתפס אצלנו כאירוע מאד רציני ומטופל לעומק.

<אמיר ארזני: בשנה שעברה היו 282 יידויי אבנים לעומת השנה, שיש לנו 148, שנה מול שנה באותו חתך.

<דוד קורן: יש עליה.

<אמיר ארזני: יש ירידה גדולה.

<אמיר ארזני: 282 בשנה הקודמת לעומת 148 באותה תקופה מקבילה.

<אמיר ארזני: יש ירידה די גדולה.

<אמיר ארזני: צריך לזכור שבנוסף לזה אנחנו עושים אכיפה מאד גדולה.

<אמיר ארזני: אכיפה, מטבע הדברים, מעוררת יצרים בשנים הראשונות, עד שהיא מביאה לרגיעה מסוימת.

<דוד קורן: משמר הגבול מסייע לכם?

<אמיר ארזני: יש לנו יחידה של משמר הגבול שעובדת בצמוד לתחנה.

<אמיר ארזני: היא כפופה לתחנה והיא מטיילת כל היום בשטח, לא רק באזור הר הזיתים.

<דוד קורן: יש ימים מסוימים, משרד הדתות אולי יגיד לנו, שהם יותר בווליום גבוה?

<דוד קורן: תיירים שמגיעים?

<דוד קורן: יש פה ממשק שמתואמים אתכם?

<מיכה מרש: יש לנו את הרשימה של כל ההילולות.

<מיכה מרש: כל ההילולות וכל הלוויות הגדולות - -

אברהם מיכאלי: תאמין לי, אדוני היושב ראש, זה קל כי ההילולות או האדמו"רים הגדולים שמגיעים לשם אלפים, אז המשטרה בוודאי שם.

אברהם מיכאלי: הרבה פעמים באות משפחות מיוזמתן, לבד, הן רוצות לעלות לקבר יקירם.

<דוד קורן: כנראה שהם לא מתואמים.

אברהם מיכאלי: זאת בדיוק הנקודה.

אברהם מיכאלי: אני יודע שלא תסרב או אתם לא תסרבו ללוות אותם אבל כנראה שהם לא מודעים או שאין מספיק כוח אדם או אני לא יודע מה.

אברהם מיכאלי: תאר לך שבאה עכשיו משפחה שרוצה לבוא הלילה, בשעה סבירה, לעשות אזכרה.

<מיכה מרש: בלילה הרבה יותר קל, אין בעיה.

אברהם מיכאלי: יותר פנוי, הבנתי.

אברהם מיכאלי: אבל ביום, אם הוא פונה אליכם או לתחנת המשטרה - -

<אמיר ארזני: אם הוא פונה למוקד 100 הוא מקבל את מספר הטלפון שהוא יכול לתאם.

אברהם מיכאלי: ואז אתה מלווה אותו בניידת?

<מיכה מרש: לא.

<מיכה מרש: אני אסביר לך איך זה עובד: אנחנו נותנים בין 40 ל-45 דקות לליווי.

<מיכה מרש: הוא מגיע, לפעמים הוא משלים מנין ועוד שני מאבטחים.

<מיכה מרש: הם לא מלווים אותם לתוך הרכב - -

<קריאה: תדע לך, זאת זכות גדולה.

<מיכה מרש: אני יודע.

<מיכה מרש: - - הם לא מלווים את המשפחה בתוך הרכב, הם מלווים אותם אחריהם.

<מיכה מרש: המשפחה נוסעת אחריהם ולפעמים הם מגיעים למצב שהם מראים למשפחה איפה החלקה.

אברהם מיכאלי: זה שירות יפה.

<דוד קורן: הצטרף אלינו חבר הכנסת אזולאי.

<מיכה מרש: - - לא כולם יודעים איך להגיע.

<מיכה מרש: אנחנו מדברים על תצ"א כזאת שיש לכל מאבטח עם החלקות ועם הכל, עם השמות של החלקות והכל, ובסופו של דבר הם מביאים אותם לחלקה ואם הם מסתבכים, אז יש את המוקד של עיר דוד, שיש להם אתר אינטרנט שאתה מכניס את השם והוא מקפיץ לך איפה הוא נמצא.

<דוד קורן: כמעט תחיית המתים.

<דוד קורן: אמיר, עוד משהו?

דוד אזולאי: רק הערה לנושא הזה: אני חייב להגיד לגבי השירות הזה, שהאנשים שרוצים להגיע לקבר יקיריהם מקבלים את השירות דרך מרכזייה - -

<דוד קורן: מסתבר שלא יודעים על זה מספיק אבל זה יפה מאד.

דוד אזולאי: אין מודעות לציבור.

דוד אזולאי: ברגע שפנית – קיבלת.

<דוד קורן: אז תכף נעשה משהו.

דוד אזולאי: השירות הזה, צריך להביא אותו יותר למודעות של הציבור.

<דוד קורן: אני מבקש את המשרד לשירותי דת.

<דוד קורן: רגע, היועץ המשפטי של ירושלים רוצה להוסיף משהו?

<דוד קורן: לא.

<משה דגן: אני מהמשרד לשירותי דת.

<דוד קורן: אתה רוצה להגיד נקודה או שתיים מהזווית שלכם?

<משה דגן: אני סמנכ"ל שירותי דת וגם ממונה של מועצת בתי העלמין בירושלים.

<משה דגן: למיטב ידיעתי, הוקמו על ידי המדינה 37 מצלמות אבטחה שבעצם באמצעותן ובאמצעות מערך המאבטחים - -

<קריאה: 142.

<משה דגן: אוקי.

<משה דגן: - - בעצם באמצעותן שומרים על ביטחון המבקרים בהר וגם מונעים את מעשי הוונדליזם.

<משה דגן: למעשה, הרל"י (הרשות לפיתוח ירושלים) פועלת לשיקום הקברים יחד עם חברות הקדישא.

<משה דגן: השיקום מתייחס לקברים הישנים יותר ולגבי שבילים ציבוריים.

<משה דגן: האחריות על החלקות בהר והתחזוקה השוטפת שלהם היא על חברות הקדישא.

<משה דגן: למעשה, הרגולציה שלנו היא על חברות הקדישא, וככל שאנחנו מתרשמים שיש מעשה ונדליזם שנעשה על קבר ויש קשר עם המשפחה או חלילה שהחלקות שבאחריות חברות הקדישא אינן מתוחזקות כראוי, אנחנו יוצרים קשר עם חברות הקדישא באופן ישיר ומבקשים את ההתייחסות שלהן לענין ועוקבים אחרי התיקון של הליקויים.

<משה דגן: כלומר, אם נסכם את זה, האחריות שלנו היא למעשה מול חברות הקדישא.

<משה דגן: למשרד לשירותי דת או למועצת בתי העלמין אין תקציב כזה או אחר לפיקוח או תחזוקה של - -

<דוד קורן: אבל האם אתם מפרסמים את היכולת הזאת לקבל ליווי בעת ההגעה לקברים?

<דוד קורן: זה מפורסם אצלכם, באתרים של שירותי דת?

<משה דגן: למיטב ידיעתי יש לינק מהאתר של המשרד שלנו, שמחבר את המבקש לאתר של המוקד ולאתר של - -

<דוד קורן: אם אתה אומר שזה למיטב ידיעתך, זה אומר שאתה צריך לבדוק.

<דוד קורן: אני מבקש שתבדוק את זה ותראה שזה באמת קורה.

<משה דגן: רשמתי את זה לפני.

דוד אזולאי: אם לא, שיעשו משהו.

<דוד קורן: אומרת לי מנהלת הוועדה המיתולוגית, יפה, שהיה פה איזה פרויקט של שיקום אסירים, שסייעו בקברים שם.

<דוד קורן: זה עדין קורה או שאתה לא בקי?

<משה דגן: אני צריך לבדוק את הענין הזה עם הרל"י.

<דוד קורן: זה נראה לי דבר יפה מאד.

דוד אזולאי: זה נושא בפני עצמו, כל נושא שיקום האסירים בבתי העלמין.

דוד אזולאי: ראינו את זה בכמה מקומות.

<דוד קורן: הוא לא עובד?

דוד אזולאי: זה יכול להיות פרויקט יוצא מן הכלל.

<מיכה מרש: אנחנו לא משקמים אסירים אבל משרד השיכון עשה פרויקט של בתי ספר, ילדים מבתי ספר שקיבלו ליווי ושיקמו את הקברים והכל.

<מיכה מרש: כל מיני בתי ספר ממעלה אדומים וכולי.

אברהם מיכאלי: שיקומים היו, מאמצים היו.

אברהם מיכאלי: יש שם חלקה אחת, אדוני היושב ראש, יש קהילה ששחזרה אבל מה הם אומרים לי?

אברהם מיכאלי: שחזרנו, השקענו מיליונים בשיקום ועכשיו זה מתחיל שוב להיהרס.

אברהם מיכאלי: לכן, אני שמח על הנתונים הנמוכים האלה אבל השאלה אם יש ארגונים שמלווים את זה, אני יודע, בליווי צמוד.

<דוד קורן: אז בואו נשמע אחד מהם, את אייב לובינסקי.

<דוד קורן: בבקשה.

<אברהם לובינסקי: (אומר דברים באנגלית, להלן התרגום החופשי) אני יו"ר הוועדה הבינלאומית לשימור הר הזיתים.

<אברהם לובינסקי: אנו עובדים בשתוף פעולה הדוק עם "Malculm Online", עם השר לבטחון פנים מר אהרונוביץ' ועם ראש הממשלה, בניסיון להכניס קצת היגיון לעניין ההר הזה.

<אברהם לובינסקי: אני לא צריך להסביר לכולם כאן על העושר הקיים בבית הקברות בהר הזיתים.

<אברהם לובינסקי: יש לנו שם ניצולי שואה, יש את הנרייטה סולד, יש שם ראש ממשלה, רבנים ואפילו ארבעה נביאים.

<אברהם לובינסקי: טמון שם כל כך הרבה עושר, שסביר להניח שזה יכול להיות אתר התיירות השני בגודלו בישראל.

<אברהם לובינסקי: התפיסה הקיימת היום בעולם היא, שאי אפשר לבקר בהר הזיתים.

<אברהם לובינסקי: אני מקבל מאות פניות של אנשים מצרפת, מבריטניה וממקומות רבים אחרים בעולם, שנמנעים מלהגיע להר הזיתים כבר יותר מ- 20 שנה בגלל פחד הקיים מהעלייה להר.

<אברהם לובינסקי: הרי כדי לבקר בהר הזיתים, אתה צריך להיות מלווה באבטחה, וברגע שאתה שומע את המילה "אבטחה" ושאתה צריך אבטחה כדי להגיע לשם, תחושת הפחד מקבלת עוצמה הרבה יותר גדולה.

<אברהם לובינסקי: הר הזיתים הוא בית הקברות העתיק והקדוש ביותר של העם היהודי וצריך שתהיה לכל יהודי בעולם האפשרות לבקר את יקיריו הטמונים בהר ולא משנה לי אם אתה מאירופה, דרום אפריקה, רוסיה או כל מקום אחר בעולם.

<אברהם לובינסקי: אני מכיר היטב את הר הזיתים ויודע מה דרוש כיום להר.

<אברהם לובינסקי: אני עובד בשיתוף פעולה הדוק גם עם מיכה מרש, חברי הטוב ועם דודו חיון שהיה לפני אמיר ואני יכול לומר לכם שאם כולנו נאחד כוחות, נוכל לשנות שם את הדברים באופן מיידי.

<אברהם לובינסקי: יש שתי נקודות גישה לבית הקברות בהר הזיתים: אחת – דרך ככר ראס אל עמוד, שלמרגלות ההר, בדרך העולה למעלה לכיוון בית הקברות.

<אברהם לובינסקי: לילדים המקומיים, מאוד קל להגיע למקום מה שנותן להם את האפשרות ליידות שם אבנים.

<אברהם לובינסקי: לפני שנה הבאתי לשם לביקור את שני חברי הקונגרס, נדלר ואנגל ובמהלך הביקור הזה חבר הקונגרס אנגל כמעט ומצא את מותו, כאשר אבן גדולה הושלכה לעברו והחמיצה את ראשו בסנטימטרים ספורים.

<אברהם לובינסקי: הוא אפילו לקח איתו את האבן לארה"ב, כדי להראות זאת ליתר חברי הקונגרס.

<אברהם לובינסקי: אנו יכולים לאבטח את הגישה להר הזיתים והדרך לעשות זאת היא מאוד פשוטה.

<אברהם לובינסקי: כמו שעושים בניו-יורק, בלונדון ובמקומות אחרים בעולם, ניתן לאבטח את המקום על ידי הצבת שני שוטרים במקום, בתוך ביתן קטן שימוקם כ- 200 מטר מעל הככר וכן להתקין שתי מצלמות אבטחה בככר עצמה, מה שיוכל למנוע את יידוי האבנים בעתיד.

<אברהם לובינסקי: נקודת גישה שנייה – ירידה מכיוון הכפר א-טור, שגם שם אנו ננקוט באותה שיטה, הצבת ביתן עם שני שוטרים למעלה והתקנת מצלמות אבטחה, מה שייתן זוית ראייה רחב יותר למקום שבו בעצם מתרחשים רוב אירועי האלימות.

<אברהם לובינסקי: קיימת דרך אחרת שבה נוכל בקלות לאבטח את הר הזיתים, שאם כאן לא יימצא לה מימון נוכל למצוא לה בקלות מימון בארה"ב.

<אברהם לובינסקי: כיום, קיימת הקצאה של 35 שוטרים לצורך אבטחת המקום.

<אברהם לובינסקי: אני לא יודע היכן כל אלה מוצבים, אבל אף אחד לא רואה יותר משוטר אחד או שניים בכל איזור הר הזיתים.

<אברהם לובינסקי: הייתי שם אתמול וראיתי שוטר אחד בתוך הביתן והשני היה בדרך החוצה, כנראה להפסקת צהרים, מלבד שני השוטרים האלה לא נראה אף שוטר אחר באזור ההר עצמו.

<אברהם לובינסקי: אולי כדאי שהשוטרים האלה ישתמשו בקטנועים, לא מדובר בהוצאה גדולה ואם לא יימצא לה כאן המימון, אנחנו נממן זאת בארה"ב.

<אברהם לובינסקי: הם יוכלו להשתמש בקטנועים כדי לבצע מפעם לפעם סיורי פתע במקום, דבר שיוכל אולי להרתיע את הילדים המקומיים כי הם לא יוכלו לדעת מתי הקטנוע יגיע.

<אברהם לובינסקי: אם ננקוט בצעדים הפשוטים האלה, שהם לא יקרים מידי, נוכל להביא לשינוי בכל אזור הר הזיתים.

<אברהם לובינסקי: ברצוני לציין נקודה אחת נוספת.

<אברהם לובינסקי: כל אחד בישראל יודע תמיד לאיזה מספר להתקשר ולאן לפנות, במקרה של פעולת טרור או כל מקרה חרום אחר בארץ.

<אברהם לובינסקי: אף אמריקאי או כל אדם אחר בעולם, לא יודע לאן להתקשר במקרים כאלה.

<אברהם לובינסקי: דיברתי עם אחד מה- JBA ואנו מקווים שבמקרי חירום, יפורסמו הנחיות ברורות לאן להתקשר ולמי לפנות.

<אברהם לובינסקי: זה כל מה שיש לי לומר לכם, תודה רבה.

<דוד קורן: (אומר דברים באנגלית, להלן התרגום החופשי) למרות שבאופן רשמי ניתן להשתמש בכנסת רק בשפות עברית וערבית, אולם אפשרתי לאדוני לדבר באנגלית.

<דוד קורן: מספר מילים לגבי אותה תפיסה שהוזכרה כאן קודם, ואני לא אכנס כעת לנושא האבטחה והטרור.

<דוד קורן: כאחד שהעביר את מרבית הקריירה שלו בלוחמה בטרור, אני יכול לומר לך שהתפיסה הקיימת לגבי האבטחה, בין אם זה בישראל או בארצות הברית, זה כמו להגיד שאתה לא יכול לבקר בבוסטון בעקבות אירוע הטרור שהיה שם, או בלונדון בעקבות אירוע דומה.

<דוד קורן: אני חושב שזהו אחד האתגרים העיקריים והחשובים שלנו.

<דוד קורן: לצערנו הרב, בחצי השנה האחרונה, מדיניות החוץ שלנו נמצאת תחת מתקפה אולם אף אחד לא מתייחס לכך.

<דוד קורן: אני חושב שהתפיסה של ישראל בעולם, גרועה מאוד ואנחנו לא עושים מספיק כדי לקדם את יופייה ובטחונה של המדינה, אבל לדעתי ניתן לעשות זאת באמצעות הקהילה היהודית ניתן יהיה לעשות זאת בצורה יותר ממוקדת.

<דוד קורן: הבנתי מדבריך, שאתה בקיא בכל מה שקשור לנושא האבטחה ולכן לדעתי אתה יכול לתרום הרבה, ע"י מתן הנחיות ברורות לאלה הבאים לישראל, כיצד ולמי לפנות במקרי חרום, זאת כדי לתת להם יותר הרגשת בטחון כאשר הם באים לסיור בהר-הזיתים.

<דוד קורן: תודה רבה לכם.

<דוד קורן: משרד התיירות, בבקשה.

<אהובה זקן: אני הסמנכ"לית לתפעול תקינה ואיכות השירות.

<אהובה זקן: הייתי מתחילה עם המספר של המבקרים מחו"ל.

<אהובה זקן: אנחנו מדברים על 3.5 מיליון תיירים שמגיעים לישראל בשנה, מתוכם למעלה מ-90% מבקרים בהר הזיתים, כאתר, כמו שאמר מיסטר אייב, אחד האתרים הפופולאריים והמושכים ביותר בארץ.

<דוד קורן: יותר לנקודת התצפית אבל, לא?

<אהובה זקן: בעיקר לנקודת התצפית אבל לא רק לנקודת התצפית.

<אהובה זקן: אם מסתכלים על הר הזיתים, אז יש לזה שני אספקטים: בית הקברות עצמו, שהוא נקודת משיכה גם לתיירים מישראל וגם לתיירים מהתפוצות, שבאים לבקר את קרוביהם ולנו, למשרד התיירות, יש ענין מאד מאד גדול לוודא שהמקום, המתחם, נגיש, נקי, מתוחזק, ראוי ומכובד לאורחים שלנו מחו"ל וכמובן, לאורחים מישראל, להם גם לא פחות חשוב.

<אהובה זקן: לכן, כשאנחנו מדברים על שירות לתייר, משרד התיירות ובעיקר המנהל שעליו אני אחראית, מטפל בשני תחומים בעיקר כשמדובר על מתחמי תיירות, והר הזיתים, מבחינתנו, הוא מתחום תיירותי, גם התצפית, והתצפית בדרך כלל מתוחזקת היטב.

<אהובה זקן: היא נקיה, היא נגישה והייתי אומרת שמבחינה תיירותית היא אחד האזורים המתויירים ביותר אבל לא רק נקודת התצפית.

<אהובה זקן: צריך להסתכל גם על המשעול או על השביל שיורד מהר הזיתים מטה לגת שמנים, שבו משתמשים לא מעט תיירים על מנת לבקר בכנסיות הרבות הנמצאות על ההר וכמובן, יורדים עד לכיוון "יד אבשלום", שהוא גם חלק ממרגלות הר הזיתים.

<אהובה זקן: כך שמבחינתנו, אנחנו פועלים בשני תחומים: תחום אחד זה תחום הביקורת.

<אהובה זקן: לנו יש יחידת ביקורת שפועלת במהלך כל השנה על מנת להגיע למקומות הללו ולוודא שהם מתוחזקים, נקיים ונגישים בעיקר בתחום הזה.

<אהובה זקן: כשאנחנו מגלים איזה שהוא פגם, איזו שהיא בעיה, הנושא מדווח באותו רגע ישירות לרשות המקומית, לעירייה.

<אהובה זקן: יש לנו שיתוף פעולה יוצא מן הכלל עם העירייה וכשמדובר על איזה שהן תקריות שקשורות לסדר, שקשורות לוונדליזם וכיוצא בזה, אנחנו מדווחים למשטרה.

<אהובה זקן: יש לנו גם קשר עם נקודת המשטרה שממוקמת בהר הזיתים, תחנת המשטרה, יש לנו קשר נפלא עם הנציג שלכם, אלדד בן נון, ואנחנו יודעים להגיד לכם שברמת התלונות ופניות הציבור, בשנה האחרונה הגיעו אלינו רק שתי תלונות.

<אהובה זקן: זה לא אומר שאין תלונות אחרות, מן הסתם, אבל אלה התלונות שהגיעו אלינו.

<אהובה זקן: אני שומעת מהדוברים שדיברו לפני שמדובר על עשרות תלונות.

<אהובה זקן: שוב, אני אומרת, לא כולן מגיעות אלינו.

<אהובה זקן: אותן תלונות שמגיעות אלינו, אם מדובר, שוב, בתחזוקה, ניקיון, נגישות, אנחנו מפנים לרשות המקומית, ואם מדובר על ונדליזם וכולי, אנחנו מפנים למשטרה.

<אהובה זקן: ככה שאנחנו נותנים מענה.

<דוד קורן: נא לסיים.

<אהובה זקן: - - אני מסיימת במשפט אחד שהייתי לוקחת אתי כתוצאה מהשמיעה, ואני מברכת על המפגש הזה: האפשרות להסתייע בתיאום מראש לקבוצות תיירים.

<אהובה זקן: אני אשמח לפרסם את האפשרות הזאת לתיירות ואני גם אשמח להוסיף.

<אהובה זקן: יש לנו איגרת לתייר שמקבלים תיירים שמגיעים לארץ עם מספרי טלפון חירום שהם נמצאים במצוקה.

<אהובה זקן: יש להם "תור-פון", טלפון פעיל של 24 שעות שאנחנו יודעים לתת להם את התשובות וכמובן, המשטרה מופיעה שם.

<דוד קורן: כולל מה שאייב אמר.

<אהובה זקן: לכן, מבחינתנו, השירות חשוב ואנחנו מקווים לתת אותו על הצד הטוב ביותר.

<דוד קורן: תודה רבה.

<דוד קורן: אני מבקש את נציג עיריית ירושלים.

<דוד קורן: אני יועץ ראש העיר, ניר ברקת, לענייני מזרח העיר.

<דוד קורן: ראשית, אני מבקש לברך על הדיון הזה, את היושב ראש וחברי הכנסת וגם המשתתפים.

<דוד קורן: גם ראש העיר עצמו, ברקת, וגם סגניתו, גברת נעמי צור, מלווים בצורה אישית את הטיפול בסוגיית הר הזיתים.

<דוד קורן: הם גם נפגשים עם חברי הוועד, ראש העיר נפגש אתם רק לפני מספר ימים בענין הזה.

<דוד קורן: קודם כל, בראייתנו יש שיפור גם בהיבטים הביטחוניים אבל לא פחות חשוב מכך גם בהיבטי ההזנחה והוונדליזם.

<דוד קורן: הרשות לפיתוח ירושלים, שהיא גוף משותף למשרד ראש הממשלה ולעיריית ירושלים, השקיעה במהלך השנתיים האחרונות עשרות מיליונים גם בשיקום קברים ושבילים וגם בשיקום מצבות.

<דוד קורן: אנחנו מדברים על שיקום של כ-14 אלף קברים.

<דוד קורן: גם בניקיון בשבילים ובאזור ולכן, כל מה שקשור בהיבטים של הזנחה, בראייתנו יש שיפור בתמונת המצב.

<דוד קורן: כמובן שיש צורך בהמשך ההעצמה של זה ואנחנו חושבים שהמצב ישתפר.

<דוד קורן: כך גם אנחנו שומעים מהמבקרים.

<דוד קורן: עוד סוגיה אחת שבה יש מעורבות עירונית וגם לי, אישית, כיועץ ראש העיר אבל גם למנהל חינוך אצלנו בעירייה, ומנהל תרבות ופנאי, בכל ההיבטים של אלימות מצד בני נוער אנחנו ממקדים שני מאמצים: 1.

<דוד קורן: בהיבטים של ממשקים קהילתיים, שאני ומנהלי הרובעים - -

<דוד קורן: הנוער של מזרח ירושלים או הנוער בכלל?

<דוד קורן: לא, על הנוער באזור הר הזיתים, סילואן, א-טור וכולי, קודם כל שיחה עם מנהיגי הקהילה על הצורך במיתון רמת האלימות, שזה דבר שעולה בפגישות שלי אתם.

<דוד קורן: 2.

<דוד קורן: ריכוז מאמץ בשני היבטים: א.

<דוד קורן: פעילות חינוכית בתוך בתי הספר ודבר שני, בקייטנות הקיץ.

<דוד קורן: אחד האזורים שאנחנו שמים בו הכי הרבה דגש גם מבחינה תקציבית וגם מבחינה פדגוגית זה האזור של סילואן, ראס אל עמוד והר הזיתים, מתוך תפיסה שזריקת האבנים הרבה פעמים מגיעה כאיזה שהוא אקט שהוא לא בהכרח לאומני אלא כאקט - -

<דוד קורן: אתה יכול להאיר את עינינו בענין של פריסת המצלמות בכלל בעיר ירושלים.

<דוד קורן: היא דווקא מרשימה.

<דוד קורן: האם שם, בנקודה הזאת, בכיכר ובנקודות הגישה אל הר הזיתים, האם מתוכננת פריסה כזאת של מצלמות?

<דוד קורן: מבחינת מוקד השליטה, הוא שולט על כל האזור המרחבי של בית הקברות, כמו שאמר מיכה.

<דוד קורן: הוא כבר ציין את 142 המצלמות.

<דוד קורן: מבחינתנו, מבחינת הממשק שלנו כעירייה באגף הביטחון גם עם משרד השיכון וגם עם גורמי המשטרה, אנחנו רואים כיסוי הרבה יותר טוב של מה קורה במרחב וכן, יכולת הרבה יותר טובה להגיע - -

<דוד קורן: לא ענית לי.

<דוד קורן: אתה עונה לי נקודתית.

<דוד קורן: בכיכר, בראס אל עמוד מתוכננת מצלמה?

<דוד קורן: קיימת מצלמה?

<דוד קורן: אני אבדוק את זה ואחזיר תשובה.

<דוד קורן: אוקי.

<קריאה: יש מצלמה.

<דוד קורן: אוקי.

<דוד קורן: היא לא מחוברת, אני מבין, למוקד 2000.

<מיכה מרש: לעמדה שנמצאת בהר הזיתים כן אבל לא למוקד 2000.

<דוד קורן: מענין למה.

<דוד קורן: זה בעיה, זה ממשקים?

<מיכה מרש: זה בעיה של רוחבי פס.

<דוד קורן: טוב.

<דוד קורן: משרד החוץ, בקצרה.

<קריאה: רק משפט אחד בהמשך למה שאמרה אהובה, אנחנו נפרסם את אותו מספר בכל ערוצי המדיה העירונית, בפייסבוק וכדומה.

<דוד קורן: יופי.

<דוד קורן: משרד החוץ, בבקשה.

<פרידה יובל: אין לי כל כך מה להוסיף.

<דוד קורן: לא חייבים, תודה.

<דוד קורן: יש מישהו אחר שנרשם פה ולא דיבר?

<שלמה ברסקה: אני סגן ראש עיריית ירושלים.

<שלמה ברסקה: ראשית, שמחתי לשמוע על הנתונים המשמעותיים שנאמרו כאן גם מנציג משרד השיכון והמשטרה.

<שלמה ברסקה: אני סבור שלידיעה הזאת לנבחרי הציבור ולסגן ראש עיר יש משמעות חשובה מאוד.

<שלמה ברסקה: אגיד את כל הנקודות בקצרה: בנושא ליווי המשפחות – כבר חבר הכנסת, הרב אברהם מיכאלי וגם דוד אזולאי העלו את הנושא של הפרסום.

<שלמה ברסקה: אני אומר חד משמעית שאנחנו מוכנים לקחת את הנושא הזה בענין הפרסום העירוני.

<שלמה ברסקה: אני והלשכה שלי ביחד עם עיריית ירושלים כדי שהפרסום יגיע בצורה נכונה.

<שלמה ברסקה: אני חושב שאם יהיה תיאום מראש, אז יהיה להם גם קל יותר כי אי אפשר ללוות כל משפחה באופן פרטני אבל אם יהיה תיאום, אפשר לקחת קבוצה של משפחות בשעה כזו או אחרת - -

אברהם מיכאלי: הם אומרים שניתן אם מודיעים למוקד שמשפחה באה לאזכרה, אפשר להשכיר ניידת.

<שלמה ברסקה: אני מבין, אבל יש הצעת ייעול שאם יהיה תיאום אפשר כמה משפחות ביחד ואז זה יקל להם על כוח האדם.

<שלמה ברסקה: רציתי להעיר לגבי הנושא של אי מידתיות וחוסר שוויוניות באכיפה במזרח ירושלים בכלל ובהר הזיתים בפרט.

<שלמה ברסקה: אני חושב שהנושא הזה הוא נושא כבד משקל והוא לוקה בחסר.

<שלמה ברסקה: אני יכול לתת לכם נתונים ברורים: עד שנת 2009 היו בממוצע 70 הריסות במזרח ירושלים.

<שלמה ברסקה: לאחר 2009 זה ירד עד כדי כך שבשנה יש מקסימום 23 - -

<דוד קורן: למה?

אברהם מיכאלי: כי היה להם יועץ משפטי שלא נתן להם לעבוד.

<שלמה ברסקה: אני אגיע גם ל"למה" כי - -

<דוד קורן: לא, אין לנו זמן.

<דוד קורן: אתה מעלה פה איזו סוגיה שהיא לא שייכת לדיון.

<דוד קורן: אני רוצה להגיד לך שהעירייה לא יכולה לנקות את עצמה מהענין של הפעילות הזאת.

<דוד קורן: פעילות אכיפה נעשית גם על ידי רשויות מקומיות והיא צריכה לקבל סיוע מגורמים אחרים.

<דוד קורן: זו סוגיה בפני עצמה.

<דוד קורן: אם אתה רוצה לדבר על אכיפה במזרח ירושלים, נעשה דיון על זה.

<דוד קורן: פה אנחנו מדברים על הר הזיתים ואני מבקש להתמקד בענין הזה.

<דוד קורן: האם העירייה משקיעה, כמה היא משקיעה.

<דוד קורן: נאמר פה למשל לגבי הירידה לגת שמנים.

<דוד קורן: האם העירייה עושה שם מספיק?

<שלמה ברסקה: בתגובה לשאלה שלך אני אומר בצורה חד-משמעית שעיריית ירושלים מוציאה צווי הריסה כולל למסגד בהר הזיתים.

<שלמה ברסקה: כשאתה מדבר על הר הזיתים, עשו שם הרחבה והרחיבו אותו פי כמה על חשבון הר המנוחות בהר הזיתים.

<שלמה ברסקה: הדבר הזה יגרום בעיות על ידי חניות נוספות ועוד דברים נוספים.

<שלמה ברסקה: העירייה הוציאה צו הריסה מזמן ואחר כך פנתה למשטרה.

<שלמה ברסקה: המשטרה פונה הלאה לשר לביטחון פנים ומבחינת המדיניות, יש מדיניות שגורמת אזלת יד.

<שלמה ברסקה: אני יכול להגיד בקצרה שהגיעו אלי אנשים ממזרח ירושלים שרוצים דווקא לבנות כן באישור והם קרובים לטופס 4 אבל אדם בשם פאדי אומר לי שלא יכול להיות, והוא פונה אלי כסגן ראש עיר, שבונים שיכון לידי ואני מחכה כל כך הרבה זמן.

<דוד קורן: אוקי.

<דוד קורן: נמצא פה חבר הכנסת מיכאלי והוא, מן הסתם, יעלה את הסוגיה הזאת לדיון בנפרד ואני אשמח אם יהיה דיון בנפרד בנושא של אכיפה בכלל במזרח ירושלים.

<דוד קורן: אני לא רוצה לקיים את הדיון הענק הזה על הפריזמה הזאת של הר הזיתים.

<שלמה ברסקה: אני מדבר על הר הזיתים.

<דוד קורן: אני מבין אבל אנחנו צריכים לפנות פה בעוד 5 דקות.

<דוד קורן: בכנסת עומדים בזמנים, אני לא יודע איך זה במועצת העיר אבל מההיכרות שלי עם ראש העיר שלך, אני יודע שהוא גם עומד בזמנים וכמי שישן מיטה למיטה אתו בטירונות - -

<שלמה ברסקה: אתה גם עומד בזמנים בצורה סבירה ואני מודה לך על רשות הדיבור.

<דוד קורן: תודה.

<דוד קורן: לסיום, חבר הכנסת מיכאלי ואני רוצה לסכם.

אברהם מיכאלי: א.

אברהם מיכאלי: אנחנו רואים פה שהגופים השונים, כל אחד מציג את עמדתו.

אברהם מיכאלי: לי יש עדין תחושה שחסרה פה יד אחת מכוונת, מרכזת.

אברהם מיכאלי: מדובר פה על אתר בתוך עיר אבל מצד שני, כל מיני משרדי ממשלה קשורים לזה, כל אחד מתקצב את זה בנפרד.

אברהם מיכאלי: אנחנו ניסינו לקדם פה בכנסת הקודמת והקודמת לה הקמת רשות להר הזיתים.

אברהם מיכאלי: הממשלה משום מה מתנגדת וגם אז היא התנגדה.

אברהם מיכאלי: אנחנו ננסה את זה גם בקדנציה הזאת כדי לתת יד מכוונת אחת לכל הסוגיות האלה.

אברהם מיכאלי: אני כן מבקש מהוועדה: יש יהודי אחד שקוראים לו הרב מילר, שהוא כבר - -

<יפה שפירא: הוא היה צריך להגיע, אני לא יודעת למה הוא לא הגיע.

אברהם מיכאלי: - - הוא עוסק בזה שנים והוא הפך את הר הזיתים לאחד הפרויקטים החשובים בחייו.

אברהם מיכאלי: אנחנו שומעים תלונות.

אברהם מיכאלי: אני מציע, אם אפשר, אולי אפילו לקיים סיור חוזר.

אברהם מיכאלי: היינו שם לפני שנה שנתיים.

אברהם מיכאלי: גברת יפה, אם אפשר שאני אמליץ לוועדה וליושבת הראש הקבועה שאנחנו נקיים באחד הסיורים הקרובים סיור בהר הזיתים כדי שנתרשם בשטח על השיפורים שהחברים מדווחים פה וגם להקים מוקד אחד, שנוכל לעשות הפצה לכלל הציבור הן בחו"ל והן בארץ.

אברהם מיכאלי: מוקד 100 נוח לי, אין לי בעיה אבל השאלה אם בחו"ל יודעים מה זה מוקד 100.

אברהם מיכאלי: תודה.

<דוד קורן: אני מודה לחבר הכנסת מיכאלי שיזם את הדיון הזה.

<דוד קורן: אמרתי בפתח הדברים ואני רוצה להגיד גם בסיומם: הפגיעה בבתי קברות, ובמיוחד בהר הזיתים בירושלים, יש בה פעם אחת פגיעה גם ברגשות שלנו, כיהודים, אבל בעיקר, יש בה משום ערעור הריבונות שלנו על ירושלים, שהיא נושא חשוב ולכן, הנושא של האכיפה במזרח ירושלים הוא נושא מאד חשוב.

<דוד קורן: הייתי שם רק לפני שבועיים או שלושה בסיור במזרח העיר ואני חייב לומר שאי האכיפה לא קשורה רק לענייני פלילי ומשטרה.

<דוד קורן: היא קשורה בעיקר, לדעתי, לסדרי שלטון.

<דוד קורן: התנועה, התחבורה, האוטובוסים שמתקיימים שם הם נפרדים.

<דוד קורן: יש קווים נפרדים.

<דוד קורן: חניות בלתי חוקיות, "דבל פרקינג" ברמות שכשמנסים לעבור מהר הזיתים לכיוון א-טור ולהתקדם למטה או לצאת לגת שמנים, זה הופך לבלתי אפשרי, באזור של בית החולים, בית הספר.

<דוד קורן: לכן, כל הנושא הזה של אכיפה במזרח ירושלים, ואני יודע שראש העיר הנוכחי לקח על עצמו והשקיע הון עתק בפיתוח העיר המזרחית אבל יש דברים נקודתיים שחייבים להיעשות, במיוחד במקום הזה.

<דוד קורן: אני צריך לומר שאני דווקא יוצא מהדיון הזה די מעודד.

<דוד קורן: זאת אומרת, ההשקעה של משרד השיכון, פחות לדעתי משרד הדתות, זו ההתרשמות שלי אבל אני אבקש תכף לציין גם למה.

<דוד קורן: משרד השיכון משקיע מאמצים גדולים מאד באבטחה ובשימור המקום, וזה יפה מאד.

<דוד קורן: זאת אומרת, אני חושב שאם היו לנו טענות למשרד השיכון לפני מספר שנים, אני חושב שמשרד השיכון הרים את הכפפה הזאת בצורה יפה.

<דוד קורן: יש דברים טקטיים ואני לא רוצה להיכנס אליהם פה, שלדעתי דורשים שיפור.

<דוד קורן: אני לא רוצה לחזור לימי במדים אבל אני מזהה, למשל, שהמצב שבו אין תקשורת, זה שני גופים שפועלים בטריטוריה אחת לביטחון המקום, היה רצוי שיהיה ממשק יותר הדוק בין התחנה לבינכם.

<דוד קורן: אני מציע לעשות את הענין הזה יותר כמו למשל, שהמצלמה הרואה כן תהיה במוקד 2000.

<דוד קורן: שיהיה מוקד אחד באזור הזה שמקבל את זה מהפס שלכם.

<דוד קורן: כשאתה אומר לי שיש בעיה של פס רוחב וכן הלאה, תשמע, ראיתי כבר בחיי דברים יותר מורכבים מזה.

<דוד קורן: אם יש טרקטורון שמשדר מהירח, נראה לי שאפשר לחבר את המצלמה הרואה של משרד השיכון למוקד 2000 במרחק של 100 מטר משם או קילומטר בקו אווירי.

<דוד קורן: לכן, אני חושב שזה מסוג הדברים שאפשר לעשות אותו.

<דוד קורן: נושא השיטור – אמיר, תשקיעו מחשבה בענין ובצדק נאמר כאן על ידי אייב ששוטר מקוף, שוטר סיור רגלי, יש לו לפעמים אימפקט ומשמעות הרבה יותר חזקה מניידת שעוברת כל שעה.

<דוד קורן: בשעות ה"פיק" של הגעת התיירים, בעיקר האוטובוסים, בעיקר התצפיות, שיראו שם שוטרי מג"ב שמסיירים ברגל, שוטר סיור שמסייר ברגל.

<דוד קורן: לדבר הזה יש משמעות יותר גדולה מאשר ניידות שחולפות עם המזגן ובקושי רואות מטר הצידה.

<דוד קורן: זה ברמה הטקטית.

<דוד קורן: ברמה העקרונית, אני חושב שתהליכי ההפרטה שעובר המשרד לביטחון פנים, אני לא מדבר דווקא בהיבט של הסוגיה הזאת, ובכלל במה שקשור בנושא של שיטור הוא דבר שצריך להמעיט בו ככל שניתן.

<דוד קורן: ולכן, אני בעד האבטחה במקום הזה כי המשטרה היא לא גורם שמאבטח נקודתית אבל הסיורים מסביב, ביזור הסמכויות צריך להיעשות במשורה ולא להפריט את עצמנו לדעת.

<דוד קורן: לגבי הגידור של המקום – אני מבקש ופה אני בא למשרד הדתות וגם לגבי השימור של בית הקברות עצמו.

<דוד קורן: אני רואה פה תמונות, יכול להיות שהן ישנות ולא מהזמן האחרון.

<דוד קורן: כל נושא שימור המקום עצמו בהיבטי פסולת, בהיבטי שבילים, גישה, צמחיה.

<דוד קורן: ההזנחה הזאת, זה דבר שחברת קדישא חייבת לעשות אותו במיוחד בהתחשב בזה שמדובר - - שלום, חבר הכנסת ברכה הצטרף אלינו.

<דוד קורן: אני שמח מאד שהצטרפת אלינו לדיון על בית הקברות בהר הזיתים.

מוחמד ברכה: אני באתי לדיון הבא.

<דוד קורן: ברור לי.

אברהם מיכאלי: הוא תומך בזה מאד והם מקפידים מאד.

מוחמד ברכה: תכף אני אבדוק במה אני תומך.

<דוד קורן: - - ולכן, אני חושב שבענין הזה יש למשרד הדתות תפקיד חשוב מאד.

<דוד קורן: אני מבקש להסב את תשומת לבכם לענין הזה.

<דוד קורן: אני יודע שהשקעתם בזה מאמצים אבל כנראה לא מספיק.

<דוד קורן: אף פעם זה לא יהיה מספיק.

<דוד קורן: לא חייבים לענות לי.

<דוד קורן: אני אומר: תבדקו את זה.

<דוד קורן: דבר נוסף שעלה כאן, ואני שמח שהוא עלה ומתואם - - חבר הכנסת מיכאלי, אתה מנסה לשכנע אותו לתמוך בכל זאת?

מוחמד ברכה: לא, הוא דיבר שם על מסגד בלתי חוקי.

<דוד קורן: לא העלינו את זה אפילו.

אברהם מיכאלי: היום לא העליתי את זה.

<דוד קורן: - - לכן, הסוגיה של הפרסום, השירות היוצא מהכלל הזה שמשרד השיכון נותן, אגף האבטחה, חייבים לפרסם את זה גם בעיריית ירושלים.

<דוד קורן: אני מבקש גם ממשרד הדתות, תבדקו את זה באתר אצלכם.

<דוד קורן: משרד התיירות כנ"ל, ומשרד החוץ, אולי בהקשרים של ההסברה שהוא עושה.

<איזי לרר: לצרף את המספר לפרוטוקול?

<דוד קורן: כן.

<דוד קורן: אני מקבל את ההצעה של חבר הכנסת מיכאלי, שנעשה סיור, אם כי בלוח זמנים שהוועדה ממילא יוצאת.

<דוד קורן: אני מודה לכולם על ההשתתפות בדיון.

<דוד קורן: מספר הטלפון של מוקד הביטחון 02-6271598 הר הזיתים, משרד הבינוי והשיכון.